ÚRAD VLÁDY SLOVENSKEJ REPUBLIKY
              Sekcia vládnej legislatívy

	   Na rokovanie vlády SR
	Dňa 18. augusta 2004
	K materiálu č. 17514/2004  
	K bodu č. 55

S T A N O V I S K O

k návrh nariadenia vlády Slovenskej republiky o zvýšení sumy príspevku na pohreb

I.

     Návrh nariadenia vlády Slovenskej republiky o zvýšení sumy príspevku na pohreb predkladá na rokovanie vlády Slovenskej republiky minister práce, sociálnych vecí a rodiny Slovenskej republiky Ľudovít Kaník ako iniciatívny návrh v novom znení.

II.
     Príspevok na pohreb je štátna sociálna dávka, ktorou štát prispieva na úhradu výdavkov spojených so zabezpečením pohrebu zomretého. Účelom návrhu nariadenia vlády Slovenskej republiky je zvýšiť príspevok na pohreb s účinnosťou od 1. septembra 2004. 
III.

     Predmetný návrh bol prerokovaný v Legislatívnej rade vlády Slovenskej republiky dňa 10. augusta 2004.

     Sekcia vládnej legislatívy Úradu vlády Slovenskej republiky konštatuje, že návrh nariadenia vlády Slovenskej republiky o zvýšení sumy príspevku na pohreb je na rokovanie vlády predložený v novom znení, v ktorom sú pripomienky Legislatívnej rady vlády Slovenskej republiky zapracované.

IV.

     Sekcia vládnej legislatívy Úradu vlády Slovenskej republiky odporúča vláde Slovenskej republiky návrh nariadenia vlády Slovenskej republiky o zvýšení sumy príspevku na pohreb v predloženom znení s c h v á l i ť.

Bratislava 16. augusta 2004
Vypracoval: Zoltán Sárkány

                                                                 		               Štefan  G r m a n
                                     generálny riaditeľ
	                                                      		                    sekcie vládnej legislatívy